277 
mindre langt op, saa at det er vidt skilt fra Næsebenet. Skelettet 
fra Rødmose er i denne Henseende saa mangelfuldt, at Forholdene 
ikke tydelig kunne ses; men det synes, at Mellemkjæben er endnu 
meget sværere end hos Skelettet fra Lunde Mark, endnu nærmere 
ved Hjortenes sædvanlige Form. Skelettet fra Sneglerup slutter sig 
meget nær til Lunde-Mark-Skelettet. De andre af vore jordfundne 
Skeletter ere derimod heri nærmest som Bregnemose-Skelettet; med 
større eller mindre Tilnærmelse til Lunde- Mark - Hovedet. (Hos 6 
foreliggende Nutids-Elsdyr, fra Sverig og Preussen, ere Forholdene 
oftest som hos Flertallet af vore jordfundne; kun hos ét, fra Sverig, 
'er Mellemkjæben øverst endnu meget spinklere end hos Bregnemose- 
Dyret, helt nedsænket i sin Fure i Overkjæbebenets Rand.) Til at 
regne Elsdyrene fra Lunde Mark og Sneglerup for en egen Race, 
endsige Art eller Slægt, kan der ikke være nogen Grund; dertil er 
Overensstemmelsen i alt andet for stor, og dertil er Tilknytningen 
til det sædvanlige, ved Mellemled, for stor; Lunde-Mark-Typen er 
sikkert kun en enkeltvis opdukkende, gammeldags udseende Afvigelse 
fra den sædvanlige Elsdyr-Type, en Tilbagevenden til tidligere Til- 
stande, der i Fortiden har kunnet ske lettere end i Nutiden, hvor 
den fremskredne Type er mere fæstnet. (Paa lignende Maade maa 
vist den jordfundne ,.Cervalces americanus" opfattes; den er neppe 
en egen Art, endsige Slægt. Den kjendes kun efter et enkelt Skelet, 
hvorom Scott har skrevet sin Afhandling: Cervalces americanus, 
a fossil Moose, or Elk, from the Quaternary of New Jersey, i Proceed. 
Acad. Nat. Sc. Philadelphia, 1885, p. 181—202, pl. II. Sin væsen- 
ligste Afvigelse fra sædvanlige Elsdyr viser den i Ansigtets Form, 
der er endnu et Skridt nærmere ved den almindelige Hjorte-Type 
end hos Lunde-Mark-Dyret. Ogsaa i flere andre Ting afviger den, 
især i Horn og Fodrod; men heri er den alt andet end oprindelig. 
De meget mærkelige Horn ere saa godt som vist kun misdannede, 
med en videre Udvikling af den Egenskab, der findes hos de danske 
Elsdyr med en nedadrettet Tak. Til Sammenvoxningerne i Fodroden 
kunne danske Elsdyr nogenlunde vise Mage. Endnu foreligger neppe 
nogen Grund til at tro, at ,,Cervalces" er andet end en enkeltvis 
